ปูนใหญ่แจง พร้อมรับผิดชอบ กรณีก๊าชรั่ว
&nbsp;&nbsp;&nbsp;นายชลณัฐ&nbsp; ญาณารณพ กรรมการผู้จัดการใหญ่ เอสซีจี&nbsp; เคมิคอลส์ กล่าวถึงเหตุการณ์สาร บิวเทน-1&nbsp; ซึ่งไม่ใช่สารพิษ มีคุณสมบัติคล้ายก๊าซ LPG มีกลิ่นคล้ายน้ำมันเบนซินสำหรับเติมรถยนต์ เกิดการรั่วซึมบนเรือขนถ่ายสินค้าชื่อ โกลบอล ไฮม์ ของบริษัท คริสตอล วอเทอร์ นาวิเกชั่น ที่บริเวณท่าเรือมาบตาพุดแทงค์ เทอร์มินอล จ.ระยอง เมื่อวันที่ 5 ธ.ค. ที่ผ่านมาว่า บริษัท มาบตาพุดแทงค์ เทอร์มินอล&nbsp; ในฐานะผู้ให้บริการท่าเรือ&nbsp; ขนถ่ายสินค้า พร้อมร่วมรับผิดชอบต่อกรณีดังกล่าว รวมทั้งดูแลผู้ที่ได้รับผลกระทบอย่างดีที่สุด โดยได้นำผู้ที่มีอาการวิงเวียนส่งโรงพยาบาลทันที&nbsp; ซึ่งขณะนี้แพทย์ได้ชี้แจงหลังการตรวจว่าชาวบ้านทุกคนปกติดีตามที่ได้แถลงข่าวไปแล้ว
8 ธ.ค. 2552

นายชลณัฐ  ญาณารณพ กรรมการผู้จัดการใหญ่ เอสซีจี  เคมิคอลส์ กล่าวถึงเหตุการณ์สาร บิวเทน-1  ซึ่งไม่ใช่สารพิษ มีคุณสมบัติคล้ายก๊าซ LPG มีกลิ่นคล้ายน้ำมันเบนซินสำหรับเติมรถยนต์ เกิดการรั่วซึมบนเรือขนถ่ายสินค้าชื่อ โกลบอล ไฮม์ ของบริษัท คริสตอล วอเทอร์ นาวิเกชั่น ที่บริเวณท่าเรือมาบตาพุดแทงค์ เทอร์มินอล จ.ระยอง เมื่อวันที่ 5 ธ.ค. ที่ผ่านมาว่า บริษัท มาบตาพุดแทงค์ เทอร์มินอล  ในฐานะผู้ให้บริการท่าเรือ  ขนถ่ายสินค้า พร้อมร่วมรับผิดชอบต่อกรณีดังกล่าว รวมทั้งดูแลผู้ที่ได้รับผลกระทบอย่างดีที่สุด โดยได้นำผู้ที่มีอาการวิงเวียนส่งโรงพยาบาลทันที  ซึ่งขณะนี้แพทย์ได้ชี้แจงหลังการตรวจว่าชาวบ้านทุกคนปกติดีตามที่ได้แถลงข่าวไปแล้ว 
   อย่างไรก็ตามบริษัทฯ ได้ดูแลผลกระทบกับชาวบ้านในชุมชนอย่างต่อเนื่อง โดยในวันที่ 6 ธ.ค. ได้นำชาวบ้านอีก 59 คน ตรวจเช็คเพิ่มเติมที่โรงพยาบาลเพื่อให้คลายกังวลใจ ซึ่งในจำนวนนี้ สามารถกลับบ้านได้เลย 52 คน และรอดูอาการ 7 คน ซึ่งแพทย์อนุญาตให้กลับบ้านได้ในวันรุ่งขึ้น ในวันที่ 7 ธ.ค.ได้นำชาวบ้านอีก 3 คน ตรวจเช็คที่โรงพยาบาล ซึ่งสามารถกลับบ้านได้ 2 คน และรอดูอาการ 1 คน  นอกจากนี้ บริษัทฯ ยังได้นำแพทย์  พยาบาล และเจ้าหน้าที่ของบริษัท ออกตระเวนดูแลและตรวจเช็คสุขภาพของคนในชุมชน โดยทีมแพทย์จะยังคงออกตรวจอย่างต่อเนื่องอีกเป็นเวลา 2 สัปดาห์ เพื่อให้ชุมชนเกิดความมั่นใจมากขึ้น        
   นอกจากนี้ บริษัทฯ ยังได้ประสานงานไปยังบริษัทเจ้าของเรือ  ซึ่งได้เดินทางมาจากต่างประเทศในทันที  เพื่อที่จะดูแลรับผิดชอบและปรับปรุงแก้ไขร่วมกันอย่างเต็มที่   ทั้งนี้ บิวเทน-1 ไม่ใช่สารพิษ มีคุณสมบัติคล้าย LPG มีกลิ่นคล้ายน้ำมันเบนซินสำหรับเติมรถยนต์ แต่อาจเกิดอาการวิงเวียนคลื่นไส้หากสูดดม